Ανάπτυξη και επικύρωση μεθόδου ταυτόχρονου προσδιορισμού σουλφασαλαζίνης και 21-οξικής υδροκορτιζόνης με HPLC-Μορφοποίηση του μίγματός τους σε υπόθετα και δισκία εντερικής αποδέσμευσης
Creators: name: Τσάμης, Βασίλειος Αυγούστου
Publisher: name: Aristotle University of Thessaloniki
Year: 2021
Subjects: Σουλφασαλαζίνη
21-οξική υδροκορτιζόνη
Υγρή χρωματογραφία υψηλής απόδοσης
Sulfasalazine
Hydrocortisone 21-acetate
High-performance liquid chromatography

description: Σκοπός της διατριβής ήταν η ανάπτυξη και επικύρωση χρωματογραφικής μεθόδου ταυτόχρονου ποσοτικού προσδιορισμού σουλφασαλαζίνης και 21-οξικής υδροκορτιζόνης, καθώς και η μορφοποίηση δισκίων ελεγχόμενης αποδέσμευσης και ορθικών υποθέτων περιεχόντων το συνδυασμό των δύο φαρμακευτικών ενώσεων σε προσαρμοσμένες δόσεις. Τα ανωτέρω σκευάσματα αποτελούν προτεινόμενες φαρμακοτεχνικές μορφές για τη συμπτωματική θεραπεία οξειών εξάρσεων της ελκώδους κολίτιδας σε ασθενείς που δεν ανταποκρίνονται ικανοποιητικά στη μονοθεραπεία. Επιπρόσθετος στόχος της διατριβής ήταν η ανάπτυξη χρωματογραφικής μεθόδου ταυτόχρονου προσδιορισμού μεσαλαζίνης, σουλφασαλαζίνης και 21-οξικής υδροκορτιζόνης, η οποία πρόκειται να αξιοποιηθεί μελλοντικά στα πλαίσια μελετών in-vitro διαπερατότητας των φαρμακευτικών αυτών ενώσεων. Η παρούσα διατριβή περιγράφει αναλυτικά τη διαδικασία ανάπτυξης, βελτιστοποίησης και επικύρωσης της μεθόδου ταυτόχρονου αναλυτικού προσδιορισμού σουλφασαλαζίνης και 21-οξικής υδροκορτιζόνης, καθώς και τη διαδικασία ανάπτυξης μεθόδου ταυτόχρονου προσδιορισμού μεσαλαζίνης, σουλφασαλαζίνης και 21-οξικής υδροκορτιζόνης. Επιπλέον, παρουσιάζει τα αποτελέσματα των μελετών φασματοφωτομετρίας υπερύθρου με μετασχηματισμό Fourier, περιθλασιομετρίας ακτίνων-Χ και διαφορικής θερμιδομετρίας σάρωσης, οι οποίες εκτελέστηκαν στα πλαίσια της μελέτης προμορφοποίησης των συστατικών των σκευασμάτων. Τέλος, περιγράφει τη διαδικασία μορφοποίησης των δισκίων εντερικής αποδέσμευσης και των ορθικών υποθέτων σουλφασαλαζίνης-21-οξικής υδροκορτιζόνης, καθώς και τους ελέγχους ποιότητας αυτών.
description: The aim of the present thesis was the development and validation of a chromatographic method for the simultaneous quantitative determination of sulfasalazine and hydrocortisone 21-acetate, as well as the formulation of fixed-dose combination enteric-release tablets and rectal suppositories, containing the two pharmaceutical substances. The aforementioned formulations serve as proposed pharmaceutical dosage forms for the symptomatic therapy of ulcerative colitis flare-ups in patients who do not respond satisfactorily to monotherapy. An additional aim of this study was the development of a chromatographic method for the simultaneous determination of mesalazine, sulfasalazine and hydrocortisone 21-acetate, intended for use in future in-vitro permeability studies of the above drug substances. The present thesis describes thoroughly the processes of development, optimization and validation of the analytical method for the simultaneous determination of sulfasalazine and hydrocortisone 21-acetate, as well as the development process of the analytical method for the simultaneous determination of mesalazine, sulfasalazine and hydrocortisone 21-acetate. Furthermore, it presents the results of the Fourier-transform infrared, X-ray diffraction and differential scanning calorimetry preformulation studies of the formulation ingredients. Finally, it describes the formulation process of the sulfasalazine-hydrocortisone 21-acetate enteric-release tablets and rectal suppositories, along with the quality control studies of the formulations.